Tervetuloa Armon kalliolle! Minun nimeni on Petri Välimäki.
Johanneksen evankeliumia käsittelevässä kokonaisuudessa -
olemme nyt tulleet jo 21. jaksoon.
Huomaathan, että kaikki nämä jaksot näet TV7:n Arkistosta -
eli www.tv7.fi ja siellä Arkisto ja Armon kalliolla.
Siellä on tämä koko kokonaisuus nähtävissä.
Aivan viimeisissä luvuissa on kohta kohdalta lähestytty -
Jeesuksen viimeisiä päiviä ennen ristiinnaulitsemista.
Hän, joka osoitti sulaa armoa ja rakkautta niin laajasti, -
joutui kuitenkin kateuden, vihan ja vainon kohteeksi.
Kuitenkin vielä silloinkin Hän rakasti.
Edellinen jakso päättyi siihen, miten Pilatus suostuen -
mielivaltaisiin vaatimuksiin antoi Jeesuksen ristiinnaulittavaksi.
19. luvun jakeissa 17-18 -
kuvataan näin: -
Jo aikaisemmin Häntä oli pilkattu, lyöty, syljetty ja ruoskittu.
Nyt Hänet lyötiin nauloilla ristinpuuhun.
Häneen sattui, niin kuin sinuun tai minuun sattuisi, -
jos meidät hakattaisiin sinne.
Hän koki sen täysin todellisena, aitona ihmisenä.
Hän jopa huusi ristillä: "Jumalani, Jumalani, miksi minut hylkäsit?"
Siis kaikkien ihmisten hylkäämisen lisäksi Hän koki myös -
tulleensa Jumalan hylkäämäksi.
Näin Hän huusi. Miksi?
Koska Hän oli valmis juomaan sen maljan pohjaan asti, -
että me saisimme armon -
eikä meidän tarvitse enää koskaan tulla hylätyksi.
Myös tuolla ristillä, myös tuossa itse tilanteessa ristinpuulla, -
niin hämmästyttävää kuin se inhimillisesti ajatellen onkin, -
me näemme Hänet täynnä rakkautta.
Jumala on rakkaus eikä se väisty missään tilanteessa.
Ei edes ristillä.
Näemme, kuinka Hän ristillä näkee esimerkiksi äitinsä -
ja opetuslapsensa Johanneksen.
Näemme, miten Raamattu kuvaa tätä tilannetta.
Valtavan koskettavasti Hän sanoo siellä äidilleen: -
"Katso poikasi" Johannekseen katsoen -
ja Johannekselle: "Katso äitisi".
Itse ristillä riippuen Hän siis välittää siitä, kuinka näiden käy.
Sitten Raamattu kertoo, miten siitä hetkestä opetuslapsi otti -
Jeesuksen äidin kotiinsa.
Siis tässäkin Jeesus vielä järjesti, -
että äiti tulee hyvin huolehdituksi sen tilanteen jälkeenkin.
Tai kun katsomme rinnakkaiskohtaa Luukkaan evankeliumista, -
niin huomaamme, miten Jeesus siellä armahtaa ristinryövärin.
Tänä päivänä olet oleva minun kanssani paratiisissa.
Siis vielä ristillä Hän ikään kuin joka suuntaan ilmentää rakkautta.
Entä sitten ne, jotka löivät, ruoskivat, sylkivät, tuomitsivat -
ja naulasivat Hänet ristille?
Alkoiko Hän tuomita heitä?
Ei. Hän huutaa: "Isä, anna heille anteeksi, -
sillä he eivät tiedä, mitä he tekevät."
Miksi Jeesus huusi niin?
Uskon, että tätä varten: Hän edelleen tahtoi sitä koko sydämestään.
Hänen sydämensä oli edelleen täynnä rakkautta, -
jopa murhaajiaan, pilkkaajiaan, lyöjiään ja ihan kaikkia kohtaan.
Ja siksi Hän huusi: "Isä, näetkö, missä tilanteessa nuo ovat?"
"Isä, anna heille anteeksi, -
sillä he eivät tiedä, mitä he tekevät!"
Jeesus todella rakastaa, on sulaa rakkautta loppuun asti!
Tämä onkin aivan erityinen näkö- kulma Johanneksen evankeliumiin.
Nimittäin, tämä Jeesus, joka ainutlaatuisesti opetti -
Jumalan täysin armahtavan agape-rakkauden (UT:n alkukieltä).
Se rakastaa kohdettaan sellaisenaan.
Ei hänen tekojaan, onnistumisiaan, suorituksiaan, vaan Häntä itseään.
Jopa hänen pimeimmällä hetkellään- kin täysin armahtavaa rakkautta.
"Siinä on rakkaus - ei siinä, että me rakastimme Jumalaa, -
vaan siinä, että hän rakasti meitä -
ja lähetti Poikansa meidän syntiemme sovitukseksi."
Paitsi, että Jeesus opetti ainutlaatuisesti ja ensimmäisenä -
tämän rakkauden, niin Hän ei opettanut sitä vain sanoin, -
vaan Hän eli sen loppuun asti. Täysimääräisesti.
Tämä on jotain aivan ainutlaatuista!
Ja mikä valtava sanoma siinä onkaan meille!
Koska Hän on sama eilen, tänään ja iankaikkisesti, se tarkoittaa, -
että Jumala ON rakkaus. Jeesus yhä rakastaa koko sydämestään.
Hän rakastaa sinua. Hän rakastaa meitä jokaista.
Aivan valtavalla rakkaudella. Niin Raamattu ilmoittaa.
Hän on rakkaus ja pysyy.
Sitten Johannes kuvaa, miten Jeesukselle ojennettiin -
hapanviiniä iisoppikorren päässä.
En tiedä, miten heikolla tai lujalla äänellä se tapahtui.
Kuitenkin merkitykseltään tuo huuto on voimakkain -
ja suurin voitonhuuto, mitä tässä maailmassa on koskaan huudettu.
Jeesus sanoo: "Se on täytetty."
Juuri tähän Jeesuksen ristin- kuolemaan liittyen -
Raamattu sanoo esimerkiksi näin: -
Tai kuten Johannes kirjoittaa: -
Jeesus kuoli ristillä -
ja otti meidän kaikkien syntivelan päällensä, sovitti syntimme.
Jumalan edessä se on niin valtava sovitus, -
että se ulottuu yli koko maailman.
Jumala oli Kristuksessa ja sovitti maailman itsensä kanssa.
Eikä lukenut heille heidän rikkomuksiaan.
Hän on meidän syntiemme sovitus. Ei vain meidän, myös koko maailman.
Tahdon sanoa sinulle, ystävä, joka olet kokenut itsesi -
valtavan heikoksi ja syntiseksi. Voit olla Jeesukseen uskova, -
mutta siitä huolimatta pelkäät olevasi liian huono, heikko.
Ja kun minä en pääse tästä. Ehkä kukaan muu ei edes tiedä, -
mutta sydämessäsi koet jatkuvan tuskan, pelon, ahdistuksen.
Olenko minä sittenkin liian syntinen?
Nyt tahdon sanoa sinulle, mitä Jumalan Sana sanoo -
tähän hetkeen, tähän tilanteeseen, tuohon asiaan.
Kun Jeesuksen ruumis ja veri, Hänen uhrinsa, -
riittää yli koko maailman syntien, -
ystävä rakas, se riittää yli sinunkin syntiesi.
Sitä omaa pahuuttaan, huonouttaan ei tarvitse niin paljon liioitella.
Kun se riittää yli koko maailman, se ei nyt riittäisi yli sen?
Sinä saat sen tähden heikkonakin käydä Jeesuksen luo -
ja pyytää: "Jeesus, anna syntini anteeksi ristisi veren tähden."
Ja saat tietää, että se on täytetty.
Siksi uskon, että kun maailman heikoin, huonoin, kurjin ihminen, -
toistenkin mielestä täysin mahdoton tapaus, -
laittaa turvansa sydämestään Jeesukseen, -
niin Jumalan edessä hän saa kaikki syntinsä anteeksi. Se on täytetty.
Missä synti on suureksi tullut, siinä armo on tullut ylenpalttiseksi.
Myös sitä tämä tarkoittaa, että evankeliumi on tarkoitettu -
julistettavaksi ihan kaikille kaikkeen maailmaan. Jumala tahtoo, -
että kaikki pelastuisivat ja tulisivat tuntemaan totuuden.
Hän ei tahdo kenenkään hukkuvan, vaan kaikkien tulevan parannukseen.
Jeesus on kaikkien puolesta antanut oman verensä.
Siksi on niin äärettömän tärkeää, -
että me todella julistamme evankeliumia.
Usein sanotaan, että täytyy julistaa synti synniksi. Totta sekin.
Sanan perusteella vielä tärkeämpää on julistaa täyttä evankeliumia.
Jeesus sanoo: menkää ja julistakaa evankeliumia kaikille luoduille.
Tuon ristinsovituksen Hän oli valmis maksamaan siksi, -
että joka ikinen saisi kuulla sanoman Hänen sovituksestaan, -
tulla osalliseksi armosta ja rakkaudesta, -
pelastua iankaikkiseen elämään.
Paitsi, että "se on täytetty" eli Hän otti kaikki syntimme, -
niin kaikki vaatimuksetkin on täytetty loppuun asti.
Tässä maailmassa on ollut vain yksi pyhä ihminen, -
täysin pyhä, täynnä rakkautta, täysin vanhurskas kuten Jumala, -
ja joka on myös elänyt sen mukaan: Jeesus Kristus, Jumalan Poika.
Hän on mennyt Jumalan kasvojen eteen meidän hyväksemme.
Kun "se on täytetty", niin se on niin täytetty, -
ettei sitä voi enempää täyttää. Se on piripinnassa oleva astia.
Ei kerta kaikkiaan mene lisää, vaikka kuinka yrittäisi.
Kaikki synnit on sovitettu. Kaikki vaatimukset on täytetty.
Sen lisäksi Hän täytti vielä kaikki VT:n kirjoitukset.
Kaikki ennalta kerrottu toteutui tässä Messiaassa, Kristuksessa.
Viime kerran ohjelmassa näkemämme ristin tapahtumatkin -
ihan tarkasti etukäteen kerrottuna. Esim. Jes. 53:sta voit itse lukea.
Näin Jeesuksessa täyttyivät kaikki.
Monesta eri näkökulmasta kaikki on täytetty.
Meille se tarkoittaa uutta liittoa Jeesuksessa Kristuksessa.
Jeesus sanoi: tämä on uusi liitto minun veressäni.
Se viittaa juuri tuohon ristin tapahtumaan.
"Minun veressäni" - siellä Hän antoi oman verensä puolestamme.
Siksi me saamme tulla uuteen liittoon.
Emme ole enää lain ja vaatimusten alla, vaan uuden liiton armon alla.
Jumala ei odota lihan pystyvän itseänsä parantamaan.
Jumala antaa Henkensä ja itse sanoo Jer. 31:ssa -
antavansa uuden liiton. Se ei ole kuin se jonka Hän antoi -
kun kansa tuotiin Egyptistä, se lakiin perustuva.
Hän antaa Henkensä sisimpäämme -
ja vaikuttaa pitämään Hänen opetuksensa.
Hän on meidän Jumalamme ja me olemme Hänen kansansa.
Eikä Hän enää muista rikkomuksiamme.
Hänen uusi liittonsa on täydellinen anteeksiantamuksen liitto.
Siinä Jumala ei enää vaadi, että meidän pitää ansaita hyväksyntä.
Hän ei edes muista rikkomuksiamme. Niin täydellinen on ristin uhri, -
että Jumala itse ilmoittaa, ettei edes muista niitä.
Jumala kunnioittaa eikä koskaan väheksy Jeesuksen ristinuhria, -
että Hän katsoisi, miltä ihminen näyttäisi ilman uhria.
Hän näkee meidät Jeesuksessa, armahdettuina, hyväksyttyinä, -
vaatimukset täytettyinä. Siksi me olemme armosta pelastetut, -
emme tekojemme kautta, emme itsemme kautta.
Uskon kautta - se on Jumalan lahja, ettei kukaan kerskaisi.
Näin tulemme aivan mahdottoman ihaniin...
Traagisen tapahtumaketjun kautta Jumala antaa valtavan voiton.
Kun Jeesus oli kuollut ristillä, Johannes vielä kuvaa, -
että yksi sotilaista varmisti Hänen kuolemansa.
Puhkaisi keihäällä hänen kylkensä, ja heti vuoti siitä verta ja vettä.
Tämä osoittaa Hänen sydämensä haljenneen.
Sitten Joosef Arimatialainen yhdessä Nikodemuksen kanssa -
käärivät Jeesuksen ruumiin hyvän- hajuisin yrtein käärinliinoihin -
ja panivat Hänet hautaan.
Jumalan kiitos, saamme tänään tietää tulevien ohjelmien aiheen.
Hän on ylösnoussut ja siksi saamme myös rukoilla Häntä tässä.
Rukoile mukana. Rakas taivaallinen Isä!
Kiitos, että Jeesuksen verellä olemme saaneet valtavan lahjan.
Herra, kiitos että saamme rukoilla: "Anna anteeksi hänelle, -
joka luulee olevansa liian syntinen.
Herra, anna hänen sydämeensä tieto, että hänkin on armahdettu."
Herra, anna meidän jokaisen kaikki synnit anteeksi.
Hän sanoo: Ottakaa Pyhä Henki. Joiden synnit te anteeksi annatte, -
niille ne ovat anteeksi annetut. Saat sulasta armosta vastaanottaa.
Jeesuksen nimessä ja veressä -
kaikki sinun syntisi on sovitettu ja anteeksi annettu.
Kiität vain Häntä. Kiitos Jeesus!
Ole siunattu ja ole armahdettu. Hei!
Meillä on etuoikeus: saamme olla välittämässä suurinta lahjaa: -
Jumalan armoa ja rakkautta.
Tarvitsemme siihen myös sinua.
Kun tahdot tukea Armon kalliolla -ohjelmia, -
voit soittaa numeroon 0600 10077.
Näin olet mukana noin 10 eurolla.
Voit myös laittaa tukesi ruudulla näkyvälle tilille viitteen kera.
Kiitos lahjastasi!
Tekstitys: Tuula-Riitta Virrankare